cyanic-selkie/wikianc huggingface dataset:
Οίκος της Αραγωνίας
μικρογραφία|Μικρογραφία από το πρώτο μισό του [[12ος αιώνας|12ου αιώνα, η οποία απεικονίζει, τον γενειοφόρο Ραμίρο Α´ της Αραγωνίας και τον χωρίς γένια Σάντσο Ραμίρεθ, ιδρυτές του Οίκου της Αραγωνίας.]] Ο Βασιλικός Οίκος της Αραγωνίας ξεκινά με την πρώτη δυναστεία των Χιμένεθ, που κατείχε τον τίτλο των Βασιλέων της Αραγωνίας. Σε όλη τη διάρκειά του των συνολικά πέντε αιώνων (11ος-16ος), κυβέρνησαν είκοσι ένας μονάρχες, διατηρώντας σε γενικές γραμμές μία συγκεκριμένη προβολή του οίκου στην περιοχή της Μεσογείου και μία πολιτική προσέγγισης με τη Γαλλία και με άλλους μεγάλους βασιλικούς οίκους της Ευρώπης.
Προέλευση
Μεταξύ του 8ου και 10ου αιώνα η τρέχουσα περιοχή της Αραγωνίας ήταν υπό καθεστώς μιας σχετικής αυτονομίας, που προερχόταν από την αντίστασή της στους μουσουλμάνους. Πρόκειται για μια μεταβατική φάση από έναν πρωτο-φεουδαλισμό σε ένα Φεουδαρχικό Κράτος, όπου όλοι οι συνοικισμοί της περιοχής διατηρούν τις δικές τους δυναστείες, αν και συχνά αυτές συνδεόταν μεταξύ τους. Η προέλευση του Οίκου της Αραγωνίας βρίσκεται στον Σάντσο Γ΄ τον Μεγάλο (1004-1035), ο οποίος μετά από μια εντυπωσιακή βασιλεία, κατά την οποία οποία απέκτησε μεγάλο αριθμό εδαφών, αποφάσισε να τα διαιρέσει μετά τον θάνατό του μεταξύ των παιδιών του. Έτσι, το 1035 θα αφήσει στον γιο του Ραμίρο Α΄ τα εδάφη της Αραγωνίας για να τα διοικεί, τα οποία περνώντας στην συνέχεια στον απόγονό του, Σάντσο Ραμίρεθ, θα μετατραπούν σε Βασίλειο.
Οι Φάσεις
αριστερά|μικρογραφία|Signum regis (βασιλική υπογραφή) του [[Αλφόνσος Β΄ της Αραγωνίας|Αλφόνσου Β´ της Αραγωνίας, που χρησιμοποιούταν επίσης και από άλλους προηγούμενους βασιλείς του Οίκου της Αραγωνίας, όπως ο Πέτρος Α΄ της Αραγωνίας και ο Αλφόνσος Α´ ο Μαχητής.]] Οι τρεις φάσεις, όπως ορίζονται από την τρέχουσα ιστοριογραφία, απαντούν στις τρεις κρίσιμες στιγμές της ιστορίας του Οίκου: τα πρώτα βήματα του Οίκου, την υιοθέτηση του Οίκου της Βαρκελώνης και την ένταξη του στον Οίκο της Τραστάμαρα. Και στις τρεις αυτές στιγμές, ο Οίκος της Αραγωνίας θα εξασφαλίσει συνειδητά να διατηρηθεί.
Ο Οίκος των Χιμένεθ της Παμπλόνα
Σε αυτή την πρώτη φάση, βασίλεψαν οι Ραμίρο Α´της Αραγωνίας, Σάντσο Ραμίρεθ της Αραγωνίας, Πέτρος Α´ της Αραγωνίας, Αλφόνσος Α´ της Αραγωνίας, Ραμίρο Β´ της Αραγωνίας και η Πετρονίλα της Αραγωνίας, η οποία παντρεύτηκε τον Ραϋμόνδο Βερεγγάριο Δ´ τον Άγιο, και κατά μία έννοια θεωρείται πως διατηρείται η ίδια γραμμή, που χαρακτηρίζεται από τον Σάντσο Γ´ τον Μεγάλο και που πρόσκειται στις μεγάλες ευρωπαϊκές βασιλικές οικογένειες.
Μεταξύ των ετών 1035 και 1164 θα χτιστεί μια ισχυρή δυναστεία, αλλά με επιρροή μόνο εντός της έκτασης της Αραγωνίας. Θα πρέπει να δοθεί ιδιαίτερη προσοχή στον τελευταίο κρίκο αυτής της δυναστείας, την Πετρονίλα και στον γάμο της με τον Ραϋμόνδο Βερεγγάριο Δ´ της Βαρκελώνης, που θα τελεστεί σύμφωνα με το νόμο της Αραγωνίας, στον οποίο ο σύζυγος ενσωματώνεται στον Οίκο ως πλήρες μέλος. Σε κάθε περίπτωση αυτή η ένωση συντελεί, μέσω του διαδόχου του, στο πέρασμα σε μια νέα φάση, κατά την οποία οι βασιλείς του Οίκου της Αραγωνίας θα κυβερνούν από κοινού τόσο την Αραγωνία όσο και την Κομητεία της Βαρκελώνης.
Ο Οίκος της Βαρκελώνης
Αυτό το στάδιο διαμορφώνεται και ολοκληρώνεται μέσα από το πέρασμα δέκα βασιλέων της Αραγωνίας, που ήταν ταυτόχρονα και κόμητες της Βαρκελώνης. Ξεκινάει από τον Αλφόνσο Β´ της Αραγωνίας (1164) και καταλήγει στον Μαρτίνο Α´ της Αραγωνίας (που πέθανε το 1410) περνώντας από τους Πέτρο Β´ της Αραγωνίας, Ιάκωβο Α´ της Αραγωνίας, Πέτρο Γ´ της Αραγωνίας, Αλφόνσο Γ´ της Αραγωνίας, Ιάκωβο Β´ της Αραγωνίας, Αλφόνσο Δ´ της Αραγωνίας, Πέτρο Δ´ της Αραγωνίας και Ιωάννη Α´ της Αραγωνίας. Σε όλη αυτή τη μακρά περίοδο, αναζωπυρώνεται και ολοκληρώνεται η ανακατάληψη εδαφών από τους χριστιανούς, ξεκινώντας από τις οροσειρές του Τερουέλ και καταλήγοντας στη Βαλένθια το 1245. αριστερά|μικρογραφία|181x181εσ|Τα όπλα της Αραγωνίας και της [[Σικελία|Σικελίας.]] Σε κάθε περίπτωση, παρά το πέρασμα των χρόνων, τα τέσσερα εδάφη τού Στέμματος, η Αραγωνία, η Βαρκελώνη, η  Μαγιόρκα και η Βαλένθια, συνέχισαν να διατηρούν την ταυτότητά τους. Η βασιλεία του Πέτρου Γ´ (1276-1285) αποτελεί ένα κεφάλαιο ύψιστης σημασίας για την προβολή του Οίκου στην Μεσόγειο, λόγω των συμφερόντων του στη Σικελία. Ο θάνατος τού Μαρτίνου το 1412,  χωρίς να αφήσει διάδοχο, οδήγησε στο να επιλεχθεί ως βασιλιάς με τον Συμβιβασμό του Κασπέ ο Φερδινάνδος της Αντεκέρα. Έτσι, εισήχθη ο Οίκος της Τραστάμαρα στο Στέμμα της Αραγωνίας. μικρογραφία|[[Φερδινάνδος Β΄ της Αραγωνίας|Φερδινάνδος Β´ της Αραγωνίας, ο Καθολικός.]]
Ο Οίκος της Ιβρέας-Τραστάμαρα
Η τελευταία φάση του Οίκου της Αραγωνίας έχει τους παρακάτω μονάρχες: Φερδινάνδος Α´ της Αραγωνίας, Αλφόνσος Ε´ της Αραγωνίας, Ιωάννης Β´ της Αραγωνίας και Φερδινάνδος Β´ της Αραγωνίας (Φερδινάνδος ο Καθολικός). Η ένωση του Φερδινάνδου με την Ισαβέλλα Α´ της Καστίλης, έφερε κατά μία έννοια, την ένωση της Καστίλης με την Αραγωνία. Η κόρη τους, ευρέως γνωστή ως η Ιωάννα η Τρελή, δια μέσου του γάμου της με τον Φίλιππο του οίκου των Αψβούργων, που είναι γνωστός ως «Φίλιππος ο Ωραίος», συντέλεσε στο να εισαχθεί ένας νέος βασιλικός οίκος στην Αραγωνία, οι Αψβούργοι, βάζοντας οριστικά τέλος στην συνείδηση του Οίκου της Αραγωνίας, η οποία είχε διατηρηθεί μέχρι και την εποχή του Οίκου των Τραστάμαρα.
Μικρότερα παρακλάδια
Με καταγωγή από τον βασιλικό οίκο προέκυψαν άλλα μικρότερα παρακλάδια του Οίκου της Αραγωνίας, όπως ο κλάδος των Δουκών της Βιλαερμόσα, οι Κόμητες της Λούνα και ο κλάδος των Δουκών του Μοντάλτο.
Παραπομπές
Κατηγορία:Οίκος της Αραγωνίας Κατηγορία:Βασιλικές δυναστείες Κατηγορία:Βασιλείς της Αραγωνίας
Εμίρ Κουστουρίτσα
Ο Εμίρ Νεμάνια Κουστουρίτσα (σερβικά: Емир Немања Кустурица, Έμιρ Νεμάνια Κόστουριτσα 24 Νοεμβρίου 1954 - ) είναι Σέρβος  σκηνοθέτης, ηθοποιός και μουσικός.
Κέρδισε δύο φορές Χρυσό Φοίνικα στο Φεστιβάλ Καννών (για τις ταινίες του Ο μπαμπάς λείπει σε ταξίδι για δουλειές και Underground), κι έχει επίσης τιμηθεί με το βραβείο του Τάγματος των Τεχνών και των Γραμμάτων. Στις 8 Σεπτεμβρίου 2007, ο Κουστουρίτσα έγινε εθνικός πρεσβευτής της Σερβίας στη UNICEF, μαζί με τους Άνα Ιβάνοβιτς, Γιελένα Γιάνκοβιτς και Αλεξάνταρ Τζόρτζεβιτς. Ο Κουστουρίτσα κατοικεί στο Ντρβένγκραντ, ένα χωριό που έχτισε για την ταινία του Η ζωή είναι ένα θαύμα.
Νεανική ζωή και πρώτα έργα
Γιος του Μουράτ Κουστουρίτσα (δημοσιογράφου που εργαζόταν στη Γραμματεία Πληροφοριών του Σεράγεβο) και της Σένκα Νουμάνκαντιτς (δικαστικής γραμματέως) ο νεαρός Εμίρ μεγάλωσε ως το μοναχοπαίδι μιας κοσμικής μουσουλμανικής βοσνιακής οικογένειας στη Γκόριτσα, μια γειτονιά στο Σεράγεβο.
Όταν αποφοίτησε από την Ακαδημία Τεχνών FAMU της Πράγας το 1978, ο Κουστουρίτσα άρχισε να σκηνοθετεί ταινίες μικρού μήκους για την τηλεόραση στην πρώην Γιουγκοσλαβία. Έκανε το ντεμπούτο του με την ταινία Θυμάστε την Ντόλυ Μπελ;, η οποία κέρδισε Χρυσό Λέοντα για το καλύτερο πρώτο έργο στο Φεστιβάλ Κινηματογράφου της Βενετίας εκείνης της χρονιάς. Από το 1981 ως το 1988 ήταν λέκτορας στην Ακαδημία Scenskih Umjetnosti του Σεράγεβο και διευθυντής της Ανοιχτής Σκηνής Ομπάλα (Otvorena scena Obala).
Δεκαετία του 1990
Την επόμενη δεκαετία ο Κουστουρίτσα συνέχισε να δημιουργεί αξιόλογες ταινίες, που περιλαμβάνουν το ντεμπούτο του στην Αμερική, την ταινία Arizona Dream (1993) και το επικό Underground (1995), που κέρδισε τον Χρυσό Φοίνικα του Φεστιβάλ Καννών και βασιζόταν σ’ ένα σενάριο του γνωστού Σέρβου θεατρικού συγγραφέα Ντούσαν Κοβάσεβιτς.
Το 1998 κέρδισε Αργυρό Λέοντα καλύτερης σκηνοθεσίας του Φεστιβάλ Κινηματογράφου της Βενετίας για την ταινία του Μαύρη γάτα, άσπρος γάτος, μια κωμωδία που εκτυλίσσεται στις όχθες του Δούναβη. Τη μουσική έγραψε το συγκρότημα από το Βελιγράδι No Smoking Orchestra.
Ηθοποιία
Ο Κουστουρίτσα έκανε την πρώτη του εμφάνιση ως ηθοποιός στην ταινία του Πατρίς Λεκόντ Ο δήμιος του Σεν Πιερ (2000). Το 2002, εμφανίστηκε ως κιθαρίστας στον Καλό κλέφτη του Νιλ Τζόρνταν. Έπαιξε επίσης τον Ρώσο πράκτορα της KGB Σεργκέι Γκρεγκόριεφ στη γαλλική ταινία του 2009 Υπόθεση Farewell.
Μουσική
thumb|upright|Με τους No Smoking Orchestra τον Μάρτιο του 2009. Από το 1986 ως το 1988 ο Κουστουρίτσα έπαιζε μπάσο στο ροκ συγκρότημα από το Σεράγεβο Zabranjeno Pušenje.
Παρότι έπαιζε δευτερεύοντα ρόλο στο συγκρότημα, άλλαξε το όνομά του σε Emir Kusturica & No Smoking Orchestra. Το 1999 το συγκρότημα έβγαλε νέο άλμπουμ, το «Unza Unza Time» σε παραγωγή της δισκογραφικής εταιρείας Universal, κι ένα μουσικό βίντεο που σκηνοθέτησε ο Κουστουρίτσα. Το συγκρότημα έκανε διεθνή περιοδεία. Ο μουσικοσυνθέτης Γκόραν Μπρέγκοβιτς έχει συνθέσει τη μουσική για πολλές ταινίες του Κουστουρίτσα, όπως τον «Καιρό των τσιγγάνων», το Arizona Dream, όπου συμμετείχε ο Iggy Pop, και το Αντεργκράουντ.
Έργο
Ο Κουστουρίτσα και το έργο του δέχονται κριτικές στην πατρίδα του και στο εξωτερικό. Η ταινία του 1995 Αντεργκράουντ, με σενάριο του Ντούσαν Κοβάσεβιτς, ήταν μια διεθνής παραγωγή από τη Γιουγκοσλαβία, Γαλλία, Γερμανία και Ουγγαρία και χρηματοδοτήθηκε εν μέρει από την κρατική σερβική τηλεόραση. Έδειχνε την ιστορία της Γιουγκοσλαβίας από την αρχή του Β΄παγκοσμίου Πολέμου μέχρι τη σύρραξη στη δεκαετία του 1990. Μερικοί κριτικοί ισχυρίστηκαν ότι η οπτική του φιλμ ήταν υπέρ των Σέρβων. Κάποιοι διανοούμενοι ισχυρίστηκαν ότι η ταινία περιείχε προπαγάνδα υπέρ της Σερβίας.
Ο Γάλλος φιλόσοφος και συγγραφέας Αλαίν Φινκιελκρώ κατήγγγειλε την κριτική επιτροπή του φεστιβάλ Καννών ότι " «τίμησε έναν χαμερπή και φανταχτερό εικονογράφο εγκληματικών στερεοτύπων ... μια εκδοχή της πιο κοινότοπης και απατηλής σερβικής προπαγάνδας. Ο ίδιος ο διάβολος δεν θα μπορούσε να έχει συλλάβει μια τόσο σκληρή κατακραυγή κατά της Βοσνίας, ούτε ένα τέτοιο γκροτέσκο επίλογο στη Δυτική ανικανότητα και επιπολαιότητα.» " Αργότερα αποκαλύφθηκε ότι όταν ο Φινκιελκρώ έγραφε αυτά, δεν είχε ακόμη δει την ταινία. Ο Γάλλος φιλόσοφος Μπερνάρ-Ανρί Λεβί γύρισε μια ταινία που ασκούσε κριτική στο «Αντεργκράουντ».
Ο Σλοβένος φιλόσοφος Σλάβοϊ Ζίζεκ δήλωσε ότι το Άντεργκράουντ ήταν «από τις πιο φρικτές ταινίες που έχει δει». «Τι είδος γιουγκοσλαβικής κοινωνίας βλέπετε στο Αντεργκράουντ του Κουστουρίτσα; Μια κοινωνία όπου οι άνθρωποι έχουν παράνομες ερωτικές σχέσεις, πίνουν, μάχονται – ένα είδος αιώνιου οργίου.»
Ο Βόσνιος συγγραφέας Αλεκσάνταρ Χέμον, ο οποίος γεννήθηκε στο Σεράγεβο και, πλέον, ζει στις ΗΠΑ, ανέφερε ότι το «Αντεργκράουντ» υποβαθμίζει τις σερβικές ωμότητες παρουσιάζοντας «τον Βαλκανικό πόλεμο ως προϊόν συλλογικής, εσωτερικής, άγριας τρέλας».
Πολιτική
Ο Κουστουρίτσα δέχτηκε κριτική ότι κατά τον πόλεμο της Βοσνίας ήταν με το μέρος του Σλόμπονταν Μιλόσεβιτς. Ο Μαυροβούνιος συγγραφέας Αντρέι Νικολάιντις δήλωσε: «Αφού ανακήρυξε τον νεκρό του πατέρα Σέρβο και τον εαυτό του τον Εμίρ Ορθόδοξο χριστιανό, επέλεξε με ποιους ήταν στον πόλεμο της Βοσνίας. Τους αναγνώρισε στους Ράντοβαν Κάρατζιτς και Ράτκο Μλάντιτς. Ο δημοσιογράφος παρέθεσε δηλώσεις του Κουστουρίτσα και φωτογραφίες του με τον επικεφαλής της Σερβικής Υπηρεσίας Ασφαλείας, Γιόβιτσα Στάνισιτς, (που δικάζεται για εγκλήματα πολέμου στη Χάγη), τον Μίλοραντ Βούτσελιτς, διευθυντή της σερβικής τηλεόρασης, και τον Ζόραν Λίλιτς, τότε πρόεδρο της Γιουγκοσλαβίας. Ο Κουστουρίτσα μήνυσε τον Νικολάιντις και την εφημερίδα Monitor στο Ανώτατο Δικαστήριο του Μαυροβουνίου για βλάβη κατά της υπόληψής του, και τους επιβλήθηκε πρόστιμο 12.000 ευρώ για παραβίαση της δημοσιογραφικής δεοντολογίας επειδή στο άρθρο τον αποκαλούσαν ηλίθιο, άσχημο και διεφθαρμένο. Η δίκη προκάλεσε δημόσιο αίτημα που οργάνωσε η Ένωση Βοσνίων Συγγραφέων, ζητώντας ανάκληση της δικαστικής απόφασης, και υπογράφηκε από διανοούμενους και φοιτητές της πρώην Γιουγκοσλαβίας και του εξωτερικού.
Προσωπική ζωή
thumb|270px|Ο δήμαρχος της [[Γουαδαλαχάρα (Μεξικό)|Γουαδαλαχάρα, Αλφόνσο Πέτερσεν, προσφέρει στον Κουστουρίτσα τα κλειδιά της πόλης στο Telmex Auditorium τον Μάρτιο του 2009.]]
To 1993 ο Εμίρ Κουστουρίτσα κάλεσε σε μονομαχία τον Βόισλαβ Σέσελι, αρχηγό του εθνικιστικού κόμματος της Σερβίας. Πρότεινε η μονομαχία να γίνει στην καρδιά του Βελιγραδίου το καταμεσήμερο, με όποιο όπλο διάλεγε ο Βόισλαβ Σέσελι. Εκείνος όμως αρνήθηκε την προσφορά λέγοντας ότι "δεν ήθελε να κατηγορηθεί για το φόνο ενός αφελή καλλιτέχνη".
Την ημέρα της γιορτής του Αγίου Γεωργίου (Đurđevdan) το 2005 ο Εμίρ βαπτίστηκε ως μέλος της Σερβικής Ορθόδοξης Εκκλησίας με το όνομα Νεμάνια (Немања) στη μονή Σαβίνα του Μαυροβουνίου, κοντά στο Herceg Novi. Σε αυτούς που άσκησαν κριτική θεωρώντας αυτό ως την έσχατη προδοσία προς τις βοσνιακές ρίζες του, απάντησε ότι: "'Ο πατέρας μου ήταν αθεϊστής και πάντα περιέγραφε τον εαυτό του ως Σέρβο. Εντάξει, μπορεί να ήμασταν μουσουλμάνοι για 250 χρόνια, αλλά πρώτα ήμασταν Ορθόδοξοι και βαθιά μέσα μας ήμασταν πάντα Σέρβοι, η θρησκεία δεν μπορεί να το αλλάξει αυτό. Γίναμε μουσουλμάνοι μόνο για να γλιτώσουμε από τους Τούρκους.''"
Στις σερβικές βουλευτικές εκλογές του 2007 υποστήριξε έμμεσα τον πρωθυπουργό Βόισλαβ Κοστούνιτσα και το «Δημοκρατικό Κόμμα της Σερβίας». Το 2007 υποστήριξε επίσης τη σερβική καμπάνια «Αλληλεγγύη – Το Κόσοβο είναι Σερβία», που ήταν ενάντια στον μονομερή διαχωρισμό της σερβικής επαρχίας του Κοσσυφοπεδίου.
Προς το παρόν ζει στο Ντρβένγκραντ της Σερβίας, το χωριό που έχτισε για την ταινία του «Η ζωή είναι ένα θαύμα». Διατηρεί τη Σερβική και Γαλλική υπηκοότητα.
Είναι παντρεμένος με τη Μάγια Κουστουρίτσα, με την οποία έχει δύο παιδιά. Ο γιος του Στρίμπορ είναι μέλος των No Smoking Band όπου παίζει ντραμς, κι έχει εμφανιστεί σε κάποιες ταινίες του.
Εξωτερικοί σύνδεσμοι
Κατηγορία:Βόσνιοι σκηνοθέτες Κατηγορία:Βόσνιοι μουσικοί Κατηγορία:Σέρβοι μουσικοί Κατηγορία:Ιππότες της Λεγεώνας της Τιμής Κατηγορία:Γιουγκοσλάβοι σκηνοθέτες κινηματογράφου Κατηγορία:Σέρβοι σκηνοθέτες κινηματογράφου Κατηγορία:Πρέσβεις Καλής Θέλησης της UNICEF
Κόλα
Δε θα πρέπει να συγχέεται με το Χερσόνησος Κόλα right|thumb|Ένα ποτήρι που περιέχει κόλα. Η κόλα (cola) είναι αναψυκτικό ποτό, γνωστό και ως κόκα-κόλα μιας και ο μεγαλύτερος διανομέας παγκοσμίως είναι η Coca-Cola. Επίσης μεγάλους όγκους πωλήσεων παγκοσμίως έχει η Pepsi. Τα βασικά συστατικά του ποτού είναι ζάχαρη, κανέλα, βανίλια, κιτρικό οξύ ή άλλο όξινο ενισχυτικό γεύσης, εκχυλίσματα από λεμόνι και καραμελόχρωμα για χρωματισμό. Επίσης περιέχει καφεΐνη.
Άποιος διαβήτης
Ο άποιος διαβήτης (ΑΔ) είναι κατάσταση που χαρακτηρίζεται από μεγάλες ποσότητες αραιών ούρων και αυξημένης δίψας. Η ποσότητα των ούρων που παράγονται μπορεί να είναι σχεδόν 20 λίτρα την ημέρα. Η μείωση των υγρών έχει μικρή επίδραση στη συγκέντρωση των ούρων. Οι επιπλοκές μπορεί να περιλαμβάνουν αφυδάτωση ή επιληπτικές κρίσεις.
Υπάρχουν τέσσερις τύποι άποιου διαβήτη, ο καθένας με διαφορετικό σύνολο αιτιών. Ο κεντρικός άποιος διαβήτης οφείλεται στην έλλειψη της ορμόνης αγγειοπιεσίνη (αντιδιουρητική ορμόνη). Αυτό μπορεί να οφείλεται σε τραυματισμό του υποθάλαμου ή της υπόφυσης ή της γενετικής. Ο νεφρογενής άποιος διαβήτης εμφανίζεται όταν οι νεφροί δεν ανταποκρίνονται σωστά στην αγγειοπιεσίνη. Ο δυσποσογενής άποιος διαβήτης είναι αποτέλεσμα υπερβολικής πρόσληψης υγρών λόγω βλάβης στον υποθαλαμικό μηχανισμό δίψας Εμφανίζεται συχνότερα σε άτομα με ορισμένες ψυχιατρικές διαταραχές ή σε ορισμένα φάρμακα. Ο άποιος διαβήτης κύησης εμφανίζεται μόνο κατά τη διάρκεια της εγκυμοσύνης. Η διάγνωση βασίζεται συχνά σε εξετάσεις ούρων, εξετάσεις αίματος και τη δοκιμασία στέρησης υγρών. Ο άποιος διαβήτης δεν σχετίζεται με τον σακχαρώδη διαβήτη και οι καταστάσεις έχουν διαφορετικό μηχανισμό εμφάνισης, αν και αμφότεροι μπορούν να οδηγήσουν στην παραγωγή μεγάλων ποσοτήτων ούρων.
Η θεραπεία περιλαμβάνει την κατανάλωση επαρκών υγρών για την πρόληψη της αφυδάτωσης. Άλλες θεραπείες εξαρτώνται από τον τύπο. Στον κεντρικό και στον άποιο διαβήτη κύησης, η θεραπεία γίνεται με δεσμοπρεσσίνη. Ο νεφρογόνος άποιος διαβήτης μπορεί να αντιμετωπιστεί αντιμετωπίζοντας την υποκείμενη αιτία ή τη χρήση θειαζίδης, ασπιρίνης ή ιβουπροφαίνης. Ο αριθμός των νέων περιπτώσεων άποιου διαβήτη κάθε χρόνο είναι 3 στα 100.000. Ο κεντρικός άποιος διαβήτης ξεκινά συνήθως μεταξύ των ηλικιών 10 και 20 και εμφανίζεται σε άνδρες και γυναίκες εξίσου. Ο νεφρογόνος άποιος διαβήτης μπορεί να ξεκινήσει σε οποιαδήποτε ηλικία. Ο όρος «διαβήτης» προέρχεται από την ελληνική λέξη που σημαίνει σιφόνι.
Αιτία
Οι διάφορες μορφές του άποιου διαβήτη είναι:
Κεντρικός
Ο κεντρικός άποιος διαβήτης έχει πολλές πιθανές αιτίες. Σύμφωνα με τη βιβλιογραφία, οι κύριες αιτίες του κεντρικού άποιου διαβήτη και των συχνά αναφερόμενων συχνοτήτων τους είναι οι εξής:
Νεφρογενής
Ο νεφρογενής άποιος διαβήτης οφείλεται στην αδυναμία του νεφρού να ανταποκριθεί κανονικά στη αγγειοπιεσίνη (αντιδιουρητική ορμόνη).
Δυσποσογενής
Ο δυσποσογενής άποιος διαβήτης ή πρωτογενής πολυδιψία προκύπτει από την υπερβολική πρόσληψη υγρών σε αντίθεση με την ανεπάρκεια της αργινινικής αγγειοπιεσίνης. Μπορεί να οφείλεται σε ελάττωμα ή βλάβη στον μηχανισμό δίψας, που βρίσκεται στον υποθάλαμο, ή σε ψυχική ασθένεια. Η θεραπεία με δεσμοπρεσσίνη μπορεί να οδηγήσει σε δηλητηρίαση από νερό.
Κύηση
Ο άποιος διαβήτης κύησης εμφανίζεται μόνο κατά τη διάρκεια της εγκυμοσύνης και την περίοδο μετά τον τοκετό. Κατά τη διάρκεια της εγκυμοσύνης, οι γυναίκες παράγουν αγγειοπιεσινάση στον πλακούντα, η οποία διασπά την αντιδιουρητική ορμόνη (ADH). Ο ΑΔ κύησης θεωρείται ότι συμβαίνει λόγω υπερβολικής παραγωγής ή / και μειωμένης κάθαρσης της αγγειοπιεσινάσης.
Οι περισσότερες περιπτώσεις ΑΔ κύησης μπορούν να αντιμετωπιστούν με δεσμοπρεσσίνη (DDAVP), αλλά όχι με αγγειοπιεσίνη. Σε σπάνιες περιπτώσεις, ωστόσο, μια ανωμαλία στον μηχανισμό δίψας προκαλεί ΑΔ κύησης και δεν πρέπει να χρησιμοποιείται δεσμοπρεσίνη.
Διάγνωση
Για να γίνει διάκριση του άποιου διαβήτη από άλλες αιτίες περίσσειας ούρησης, τα επίπεδα γλυκόζης στο αίμα, τα επίπεδα διττανθρακικών και τα επίπεδα ασβεστίου πρέπει να ελεγχθούν. Η μέτρηση των ηλεκτρολυτών του αίματος μπορεί να αποκαλύψει υψηλά επίπεδα νατρίου (υπερνατριαιμία καθώς επέρχεται αφυδάτωση). Η ανάλυση ούρων καταδεικνύει αραιά ούρα με χαμηλό ειδικό βάρος. Τα επίπεδα ωσμωτικότητας και ηλεκτρολυτών ούρων είναι συνήθως χαμηλά.
Η δοκιμασία στέρησης υγρών είναι ένας άλλος τρόπος για να διακριθεί ο άποιος διαβήτης από άλλες αιτίες υπερβολικής ούρησης. Εάν δεν υπάρχει αλλαγή στην απώλεια υγρών, η χορήγηση δεσμοπρεσσίνης μπορεί να προσδιορίσει εάν ο άποιος διαβήτης προκαλείται από:
Αυτή η δοκιμασία μετρά τις αλλαγές στο σωματικό βάρος, την παραγωγή ούρων και τη σύνθεση ούρων όταν τα υγρά παρακρατούνται για να προκληθεί αφυδάτωση. Η φυσιολογική απόκριση του σώματος στην αφυδάτωση είναι η εξοικονόμηση νερού συμπυκνώνοντας τα ούρα. Τα άτομα με άποιο διαβήτη συνεχίζουν να ουρούν μεγάλες ποσότητες αραιών ούρων παρά την έλλειψη νερού. Στην πρωτογενή πολυδιψία, η ωσμωτικότητα των ούρων θα πρέπει να αυξηθεί και να σταθεροποιηθεί σε πάνω από 280 mOsm / kg με περιορισμό υγρών, ενώ σταθεροποίηση σε χαμηλότερο επίπεδο υποδηλώνει άποιο διαβήτη. Σταθεροποίηση σε αυτή τη δοκιμασία σημαίνει, πιο συγκεκριμένα, όταν η αύξηση της ωσμωτικότητας των ούρων είναι μικρότερη από 30 Osm / kg ανά ώρα για τουλάχιστον τρεις ώρες. Μερικές φορές είναι επίσης απαραίτητη η μέτρηση των επιπέδων αντιδιουρητικής ορμόνης στο αίμα προς το τέλος αυτής της δοκιμής, αλλά απαιτείται περισσότερος χρόνος για να εκτελεστεί.
Ενώ ο άποιος διαβήτης εκδηλώνεται συνήθως με πολυδιψία, μπορεί επίσης σπάνια να συμβεί όχι μόνο με την απουσία πολυδιψίας αλλά και με την αντίθετη, αδιψία (ή υποδιψία). Αυτός ο τύπος άποιου διαβήτη αναγνωρίζεται ως χαρακτηριστική απουσία δίψας ακόμη και ως απόκριση σε υπερωσμωτικότητα. Σε ορισμένες περιπτώσεις αδιψικού άποιου διαβήτη, το άτομο μπορεί επίσης να μην ανταποκριθεί στη δεσμοπρεσίνη.
Θεραπεία
Η θεραπεία περιλαμβάνει την κατανάλωση επαρκών υγρών για την πρόληψη της αφυδάτωσης. Άλλες θεραπείες εξαρτώνται από τον τύπο. Στον κεντρικό και κύησης, η θεραπεία του ΑΔ γίνεται με δεσμοπρεσσίνη. Στο νεφρογενή ΑΔ μπορεί να αντιμετωπιστεί αντιμετωπίζοντας την υποκείμενη αιτία ή τη χρήση θειαζίδης, ασπιρίνης ή ιβουπροφαίνης.
Κεντρικός
Ο κεντρικός ΑΔ και ο ΑΔ κύησης ανταποκρίνονται στη δεσμοπρεσσίνη που χορηγείται ενδορινικά ή με από του στόματος δισκία. Η καρβαμαζεπίνη, ένα αντισπασμωδικό φάρμακο, είχε επίσης δείξει δραστικότητα. Επίσης, ο ΑΔ κύησης τείνει να υποχωρεί αυτόματα τέσσερις έως έξι εβδομάδες μετά τον τοκετό, αν και μερικές γυναίκες μπορεί να το αναπτύξουν ξανά σε επόμενες εγκυμοσύνες. Στο διψογόνο DI, η δεσμοπρεσσίνη δεν είναι συνήθως επιλογή.
Παραπομπές
Κατηγορία:Παθήσεις του ενδοκρινικού συστήματος Κατηγορία:Νεφρολογία Κατηγορία:Σπάνιες ασθένειες
Δαμιανός Δαλασσηνός
Ο Δαμιανός Δαλασσηνός ήταν βυζαντινός αξιωματούχος, το πρώτο γνωστό μέλος της αριστοκρατικής οικογένειας των Δαλασσηνών. Είναι γνωστός για τις υπηρεσίες του ως στρατιωτικός διοικητής (δούξ) της Αντιοχείας το 996-998. Αντιμετώπισε τους Φατιμίδες με κάποια επιτυχία, μέχρι που σκοτώθηκε στη Μάχη της Απάμειας στις 19 Ιουλίου 998.
Βιογραφία
Τα πρώτα χρόνια της ζωής του είναι άγνωστα, εκτιμάται ότι έχει γεννηθεί περίπου το 940. Τίποτα δεν είναι γνωστό γι' αυτόν πριν το 995/6, όταν ο αυτοκράτορας Βασίλειος Β΄ τον διόρισε διοικητή της Αντιόχειας διαδεχόμενος τον Μιχαήλ Βούρτζη μετά την ήττα του τελευταίου στη Μάχη του Ορόντη τον Σεπτέμβριο του 994. Αυτή η θέση ήταν μία από τις πιο σημαντικές στρατιωτικές θέσεις στη Βυζαντινή Αυτοκρατορία, ως δούξ διέταξε τις δυνάμεις του ενάντια στο Χαλιφάτο των Φατιμιδών και των ημι-αυτόνομων μουσουλμανικών ηγεμόνων της Συρίας. Με την ιδιότητα αυτή, κατείχε το υψηλό τίτλο του είτε του πατρικίου (σύμφωνα με τον Ιωάννη Σκυλίτζη) ή του βέστη (σύμφωνα με τον Στέφανο των Ταρών).
Ο Δαλασσηνός κράτησε επιθετική στάση, το 996 οι δυνάμεις του επέδραμαν στα περίχωρα της Τρίπολης και της Άργκα, πολιόρκησε το Χαλέπι και βοήθησε την Ταρτούς, την οποία οι Βυζαντινοί είχαν καταλάβει το προηγούμενο έτος και την πολιορκούσαν οι Τουρκομάνοι, οι οποίοι μόλις έφτασε για βοήθεια ο Δαλασσηνός αποχώρησαν. Έκανε αλλεπάλληλες επιδρομές εναντίον της Τρίπολης το 997, παίρνοντας και πολλούς αιχμάλωτους. Επιτέθηκε επίσης τις πόλεις της Ραφανίγια, Awgh, και Αλ Λάκμα, καταλαμβάνοντας την τελευταία και μετέφερε μακριά τους κατοίκους της σε αιχμαλωσία.
Στις 19 Ιουλίου 998 σε μάχη στην Απάμεια, οι Βυζαντινοί ενώ νικούσαν, ο Κούρδος αξιωματικός των Φατιμίδων κατάφερε να σκοτώσει τον Δαλασσηνό, οπότε ο βυζαντινός στρατός κατέρρευσε και τράπηκε σε φυγή. Δύο από τους γιους του, που συνόδευαν τον Δαλασσηνό, μεταφέρθηκε αιχμάλωτος στο Κάιρο, όπου παρέμεινε για δέκα χρόνια, ενώ ο Στέφανος του Ταρών αναφέρει κάπως επιφυλακτικά ότι ένας από τους γιους του σκοτώθηκε.
Οικογένεια
Ο Δαμιανός Δαλασσηνός είχαν τουλάχιστον τρεις γιους :
Πηγές
Κατηγορία:Βυζαντινοί διοικητές της Αντιόχειας Κατηγορία:Βυζαντινοί Πατρίκιοι Κατηγορία:Βυζαντινοί δούκες Δαμιανος Κατηγορία:Βυζαντινοί του 10ου αιώνα Κατηγορία:Βυζαντινοί νεκροί σε μάχη
Βένια Παλλίρη
Η Βένια Παλλίρη είναι Ελληνίδα ηθοποιός του κινηματογράφου και της τηλεόρασης. Έγινε ιδιαιτέρως γνωστή για τη συμμετοχή της στην ταινία «Βυζαντινή Ραψωδία» (1968) για την ερμηνεία της στην οποία τιμήθηκε με το 2ο βραβείο β΄γυναικείου ρόλου, από την Ένωση Κριτικών Κινηματογράφου του Αμερικανικού Τύπου.
Ανάγκη (μυθολογία)
Όμως η Ορφική θεολογία περί της ανάγκης απαντάται τόσο στην αρχαία φιλοσοφία όσο και στην τραγωδία. Κατά τους αρχαίους φιλοσόφους, ο μεν Πλάτων θεωρεί τη θεά Ανάγκη ως μητέρα των Μοιρών, ο δε Πλούταρχος ως μητέρα της Αδράστειας. Ο Πρόκλος την παριστά μητέρα της Ειμαρμένης που τη γέννησε εκ του Δημιουργού, ο Στοβαίος θεωρεί την Ανάγκη κόρη του Κρόνου και αδελφή της θεάς Θέμιδας (Δίκης), και τέλος ο Ευριπίδης την εξισώνει με Ερινύα. Σύμφωνα με τα διαλαμβανόμενα στο «Συμπόσιο» του Πλάτωνα πριν να κυριαρχήσει ο Έρως, στα θεία πράγματα βασίλευε μόνο η Ανάγκη που όλα συνέβαιναν υπό το κράτος αυτής. Ειδικότερα ο Πλάτωνας στο έργο του «Πολιτεία» παρουσιάζει τη θεά Ανάγκη να φέρει στα γόνατά της αδαμάντινη άτρακτο μέσα στην οποία περιστρέφεται το Σύμπαν.
Κατά δε τους αρχαίους τραγικούς ποιητές (Αισχύλος, Ευριπίδης, Καλλίμαχος) η Ανάγκη αποτελεί βαρύ ζυγό με δύναμη ακαταμάχητη τόσο για θεούς, όσο και ανθρώπους. Εξ ου και η αρχαία ρήση – παροιμία που αποδίδει ο Διογένης ο Λαέρτιος στον φιλόσοφο Πιττακό «Ανάγκα ουδέ θεοί μάχονται» Σημειώνεται επίσης ότι ο Μακρόβιος, την περί Ανάγκης ορφική θεολογία, τη θεωρεί προϊόν της αρχαίας αιγυπτιακής θεολογίας, κατά την οποία στη γέννηση του κάθε ανθρώπου παρίστανται τέσσερις θεότητες ο Δαίμων, η Τύχη, ο Έρως και η Ανάγκη.
Στην αρχαία Ελλάδα η θεά Ανάγκη τιμόταν ιδιαίτερα στην Ακροκόρινθο όπου σύμφωνα με μαρτυρία του Παυσανία υπήρχε κοινό ιερό με της θεάς Βίας, το οποίο μάλιστα θεωρούταν «άβατο» για οποιονδήποτε.
Κατηγορία:Θεότητες της ελληνικής μυθολογίας Κατηγορία:Θεότητες του χρόνου και της μοίρας Κατηγορία:Ορφισμός
DAF Trucks
thumb|DAF 95XF του 1997
Η DAF Trucks είναι ολλανδική βιομηχανία φορτηγών και πρώην βιομηχανία αυτοκινήτων με έδρα το Αϊντχόφεν. Ορισμένα μοντέλα κατασκευάζονται στο Βέλγιο και στις εγκαταστάσεις της Leyland Motor Corporation στο Ηνωμένο Βασίλειο.
Η εταιρεία ιδρύθηκε τον Απρίλιο του 1928 και από το 1975 περιορίστηκε στην κατασκευή φορτηγών, πουλώντας τον τομέα των αυτοκινήτων στην Volvo. Το εργοστάσιο αυτοκινήτων κατασκευάζει αυτοκίνητα για την Mitsubishi Motors και είναι ανεξάρτητο με το όνομα NedCar. Η DAF το 1996 πουλήθηκε στην αμερικανική Paccar.
Μοντέλα
Κατηγορία:Κατασκευαστές φορτηγών Κατηγορία:Επιχειρήσεις της Ολλανδίας
Ποριονήσι Κάσου
Το Ποριονήσι ή Περιονήσι ή Ποριόνη είναι βραχονησίδα που βρίσκεται στα βόρεια της Κάσου στα Δωδεκάνησα, ανάμεσα στις νησίδες Αρμάθια και Μακρονήσι. Ανήκει σε ένα μεγαλύτερο σύμπλεγμα βραχονησίδων που ήταν γνωστές από την αρχαιότητα ως "Κασίων νήσοι" και το οποίο σήμερα ονομάζεται "Κασονήσια". Έχει έκταση 0,023 τ.χλμ. και όπως η Κάσος και όλο το σύμπλεγμα, έχει κηρυχθεί ως Ζώνη Ειδικής Προστασίας για το είδος: Falco eleonorae και Larus audouinii από το Ευρωπαϊκό Οικολογικό Δίκτυο NATURA 2000. Σύμφωνα με την απογραφή του 2011 δεν κατοικείται και σύμφωνα με το σχέδιο Καλλικράτης υπάγεται στο Δήμο Ηρωικής Νήσου Κάσου. Ως οικισμός αναγνωρίστηκε το 2011.
Παραπομπές
Κατηγορία:Βραχονησίδες της Κάσου
Σφυρί
thumb|right|250px|Σφυρί με μεταλλική λαβή επενδυμένη με καουτσούκ για σταθερό πιάσιμο Το σφυρί είναι σιδερένιο συνήθως εργαλείο με λαβή, συνήθως ξύλινη αλλά και μεταλλική. Χρησιμοποιείται για το κάρφωμα προκών, για το σπάσιμο σκληρών αντικειμένων, για την κατεργασία μετάλλων κ.ά.
Είδη σφυριών
Συναντάται σε διάφορες μορφές και περιπτώσεις ανάλογα με την εργασία για την οποία προορίζεται:
Εξωτερικοί σύνδεσμοι
Κατηγορία:Μηχανικά εργαλεία χειρός Κατηγορία:Οικοδομικά εργαλεία
Αγροτική οικονομία
Με τον γενικό όρο Αγροτική Οικονομία χαρακτηρίζεται το σύνολο των πάσης φύσεως συστηματικών ενεργειών που αποσκοπούν στη διάθεση αγαθών και παροχή υπηρεσιών που σχετίζονται με τις γεωργικές δραστηριότητες, ικανοποιώντας ανθρώπινες ανάγκες, έναντι κάποιου ωφελήματος.
Υπό αυτή την έννοια η αγροτική οικονομία εντάσσεται στην πρωτογενή παραγωγή. Πρόκειται για επιστήμη που πραγματεύεται τους όρους, τους νόμους αλλά και τα έθιμα ενός τόπου ή κατ΄ επέκταση χώρας, ή ομοσπονδίας χωρών που επηρεάζουν τις ενέργειες που αποβλέπουν στην απόκτηση και στην εκμετάλλευση του γεωργικού πλούτου.
Στη αγροτική οικονομία εντάσσεται πλήθος αγροτικών δραστηριοτήτων μεταξύ των οποίων συγκαταλέγονται γεωργικές, δασικές, κτηνοτροφικές, αλιευτικές κ.ά. Για παράδειγμα η εκλογή κατάλληλου εδάφους, κατάλληλου είδους σποράς, ή αντικατάσταση μιας καλλιέργειας με άλλη περισσότερο αποδοτικής, το ίδιο και στη κτηνοτροφία, η αναζήτηση και χρήση κατάλληλων λιπασμάτων, γεωργικών φαρμάκων, γεωργικών, κτηνοτροφικών, αλιευτικών υλοτομικών κ.λ.π. εργαλείων, μηχανικών μέσων και μηχανών, σκαφών, εξειδίκευση εργατών, κατασκευή υποδομών ανάπτυξης, φύλαξης και προώθησης αγαθών, παρακολούθησης των τιμών, αναζήτηση συμφερότερων αγορών και προώθησης κ.λ.π. Όλα αυτά και άλλα συνθέτουν τα κατά περίπτωση θέματα που εξετάζει η αγροτική οικονομία.
Ανάλογα με το πολίτευμα της κάθε χώρας η αγροτική οικονομία διακρίνεται σε κρατική και ιδιωτική. Στην Ελλάδα με εξαίρεση τους εθνικούς δρυμούς και εθνικούς κήπους είναι κυρίως ιδιωτική την οποία συμπληρώνει και κατευθύνει η κρατική αγροτική πολιτική, η οποία και αποβλέπει στη ποιοτική και ποσοτική ανάπτυξη της παραγωγής προς όφελος των αγροτών και γενικότερα του όλου πληθυσμού.
*
Μπάμπελσμπεργκ 03
Ο ΣΦ Μπάμπελσμπεργκ 03 είναι ποδοσφαιρικός σύλλογος της Γερμανίας. Ιδρύθηκε το 1903 και έδρα της είναι η ομώνυμη συνοικία του Πότσνταμ. Αγωνίζεται από το 2013-14 στην Ρεγκιονάλλιγκα Νορντόστ, έχοντας υποβιβαστεί από την 3η Λίγκα.
Ιστορία
Το 1903 ιδρύθηκε στην πόλη Νόβαβες το αθλητικό σωματείο Σπορτ-Κλουμπ Γιούγκεντκραφτ 1903. Δύο χρόνια αργότερα ιδρύθηκε στην ίδια πόλη ποδοσφαιρική ομάδα ονόματι Φούσμπαλ-Κλουμπ Φορτούνα 05. Το 1919 τα δύο σωματεία της πόλης συγχωνεύτηκαν δημιουργώντας τον σύλλογο ΣΦ Νόβαβες 03. Τη σεζόν 1928-29 ο σύλλογος αποτέλεσε τον πρώτο σταθμό της προπονητικής καριέρας του μετέπειτα ομοσπονδιακού τεχνικού της Γερμανίας και κυπελλούχου κόσμου του 1954, του Ζεπ Χέρμπεργκερ. Το 1935 η ομάδα πέτυχε την άνοδο στην τότε ανώτερη κατηγορία, την Γκάουλιγκα Βερολίνου-Βρανδεμβούργου. Το 1938 το Νόβαβες ενώθηκε με το προάστιο Νοϊμπάμπελσμπεργκ δημιουργώντας την πόλη του Μπάμπελσμπεργκ. Επακόλουθα μετονομάστηκε ο σύλλογος σε ΣΦ Μπάμπελσμπεργκ 03. Το 1939 η πόλη ενσωματώθηκε στο Πότσνταμ, αποτελώντας τη μεγαλύτερη συνοικία της. Η ομάδα συγχωνεύτηκε με τους Σπόρτσφροϊντε Πότσνταμ δημιουργώντας την Σπορτφεράινιγκουγκ Πότσνταμ 03. Το 1946 η ομάδα υποχρεώθηκε σε διάλυση. Το 1949 η Αν. Γερμανία επέτρεπε μόνο δημιουργία εταιρικών ομάδων και ως διάδοχος σύλλογος συστάθηκε ο Κάρλ Μάρξ Μπαμπελσμπεργκ υπό την αιγίδα της τοπικής εταιρίας σιδηροδρόμων, ο οποίος το 1950 μετονομάστηκε σε Μότορ Μπάμπελσμπεργκ. Το 1961 ιδρύθηκε η ΣΚ Πότσνταμ, η οποία το 1966 απορροφήθηκε από την Μότορ. Μετά την γερμανική επανένωση, το 1991 το ποδοσφαιρικό τμήμα της Μότορ δημιουργεί εκ νέου τον ΣΦ Μπάμπελσμπεργκ 03, που το 1997 ανέρχεται στην Ρεγκιονάλλιγκα. Το 1999 η ομάδα κατακτά το κύπελλο του κρατιδίου του Βρανδεμβούργου. Το 2000-01 η ομάδα πετυχαίνει την άνοδο στην 2η Μπούντεσλιγκα για να υποβιβαστεί την αμέσως επόμενη περίοδο. Τον Απρίλιο του 2003 η ομάδα κήρυξε πτώχευση και υποβιβάστηκε και από την Ρεγκιονάλλιγκα, όπου όμως κατάφερε να επιστρέψει τέσσερα χρόνια αργότερα. Το 2009-10 κατέκτησε το πρωτάθλημα της Ρεγκιονάλλιγκα και από την περίοδο 2010-11 αγωνιζόταν στην 3η Λίγκα, μέχρι το 2012-13 και τον υποβιβασμό που σήμανε την επιστροφή στη Ρεγκιονάλλιγκα.
Κατηγορία:Ποδοσφαιρικές ομάδες Γερμανίας Κατηγορία:Ιδρύσεις αθλητικών συλλόγων το 1903 Κατηγορία:Ιδρύσεις ποδοσφαιρικών ομάδων το 1903
Πρόσωπο της χρονιάς (περιοδικό Time)
Το πρόσωπο της χρονιάς είναι το ετήσιο τεύχος του αμερικανικού ειδησεογραφικού περιοδικού Time που περιλαμβάνει το προφίλ ενός άνδρα, μιας γυναίκας ή ζευγαριού, ομάδας, ιδέας, τόπου ή μηχανής, το οποίο «για καλό ή για κακό, ...επηρέασε στο μεγαλύτερο βαθμό τις εξελίξεις την απερχόμενη χρονιά».
Ιστορία
Η παράδοση του να επιλέγεται o άντρας της χρονιάς (Man of the Year) ξεκίνησε το 1927, όταν οι εκδότες του Time σκέφτονταν τι θα έγραφαν σε μία εβδομάδα που είχε ελάχιστα αξιοσημείωτα γεγονότα. Πρωταρχικά, ήθελαν να αποζημιώσουν τους αναγνώστες γιατί δεν είχαν συμπεριλάβει τον Λίντμπεργκ σε άρθρο με αφορμή την πτήση που είχε κάνει. Στο τέλος της χρονιάς ανακήρυξαν τον Τσαρλς Λίντμπεργκ άντρα της χρονιάς. Η ονομασία άλλαξε το 1999 και έγινε πρόσωπο της χρονιάς (Person of the Year) σε μία προσπάθεια να αποφύγουν τον σεξισμό.
Χαρακτηριστικό είναι το γεγονός ότι από το 1927 κάθε Πρόεδρος των Η.Π.Α. έχει ανακηρυχθεί πρόσωπο της χρονιάς τουλάχιστον μία φορά, με εξαίρεση τους Κάλβιν Κούλιτζ, Χέρμπερτ Χούβερ και Τζέραλντ Φορντ.
Στις 31 Δεκεμβρίου του 1999 το Time ανακήρυξε τον Άλμπερτ Αϊνστάιν ως το πρόσωπο του αιώνα, με δεύτερο και τρίτο τους Φράνκλιν Ρούζβελτ και Μαχάτμα Γκάντι αντίστοιχα. .
Ο τίτλος πολλές φορές θεωρείται ως βραβείο, ωστόσο συχνά σχόλια στο ίδιο το περιοδικό υποστηρίζουν το αντίθετο. Πολλοί κάνουν λόγο για βραβείο, επειδή ο τίτλος έχει απονεμηθεί σε εξαίρετα πρόσωπα, ενώ έχουν αγνοηθεί πρόσωπα όπως ο Οσάμα μπιν Λάντεν. Ωστόσο, πρόσωπα όπως ο Αδόλφος Χίτλερ και ο Ιωσήφ Στάλιν, έχουν επίσης γίνει κάτοχοι του τίτλου.
Το 1979 η ανακήρυξη του Αγιατολάχ Χομεϊνί από το Time στον τίτλο αυτό, πυροδότησε αντιδράσεις. Από τότε το περιοδικό δεν ανακήρυξε αντιαμερικανικά πρόσωπα στον τίτλο.
Εξωτερικοί σύνδεσμοι
*
Δήμος Πιερίων
thumb|Το Δημαρχείο του Δήμου Πιερίων στη Ρητίνη
Ο Δήμος Πιερίων ήταν ένας από τους 13 Δήμους του Νομού Πιερίας στους οποίους είχε διαιρεθεί ο νομός σύμφωνα με το σχέδιο Καποδίστριας. Είχε πληθυσμό 6.449 κατοίκους. Έδρα του δήμου ήταν η Ρητίνη. Περιλάμβανε τρία Δημοτικά Διαμερίσματα και ισάριθμους οικισμούς. Με το σχέδιο Καλλικράτης εντάχθηκε στον νέο διευρυμένο δήμο Κατερίνης.
Γενικά
Ο Δήμος Πιερίων απλώνεται στο κέντρο του ορεινού όγκου των Πιερίων στη λεγόμενη κατά την παράδοση «κοιλάδα του Παλατιού». Ανήκει διοικητικά στο Νομό Πιερίας και στην Περιφέρεια Κεντρικής Μακεδονίας.
Συνορεύει ανατολικά με το Δήμο Ελαφίνας Ν. Πιερίας, νότια με το Δήμο Πέτρας Ν. Πιερίας, δυτικά με το Δήμο Βελβενδού Ν. Κοζάνης και βόρεια με το Δήμο Μακεδονίδος του Ν. Ημαθίας. Έχει έκταση 112.900 στρέμματα και πληθυσμό περίπου 3.000 κατοίκους. Είναι ο ορεινότερος Δήμος της Πιερίας, αφού το 87 % της έκτασής του βρίσκεται πάνω από το υψομετρικό όριο των ορεινών περιοχών (400μ.).
Δημοτικά Διαμερίσματα
Στον δήμο περιλαμβάνονται:
Η Αυλή των Θαυμάτων
Η Αυλή των Θαυμάτων είναι ένα νεοελληνικό θεατρικό έργο του Ιάκωβου Καμπανέλλη που πρωτοπαρουσιάστηκε στις 18 Ιανουαρίου 1957 από το Θέατρο Τέχνης «Κάρολος Κουν» σε σκηνοθεσία του ιδίου του συγγραφέα. Θεωρείται ένα από τα έργα που σημάδεψαν την πορεία του Ελληνικού Θεάτρου. Σήμερα, 50 χρόνια μετά τη συγγραφή του, διατηρεί ακόμα μέρος της πρώτης του φρεσκάδας κι ανεβαίνει συχνά σε θεατρικές σκηνές επαγγελματικών και μη θιάσων.
Οι χαρακτήρες
Τα θεατρικά δρώμενα εξελίσσονται σε μια λαϊκή γειτονιά της Αθήνας, σε εποχή σύγχρονη με τη συγγραφή του έργου, τη δεκαετία του 1950. Στα δωμάτια μια αυλής, στο συνοικισμό του Βύρωνος, κατοικούν άτομα και οικογένειες που ανήκουν στη λαϊκή τάξη, έχουν όμως διαφορετική προέλευση. Ο γερο-Ιορδάνης με τη γυναίκα του και τα παιδιά του είναι Μικρασιάτες πρόσφυγες. Η κυρά Αννετώ, χήρα με κόρη παντρεμένη στην Αγγλία. Ο Στέλιος, Αθηναίος ονειροπόλος με πολλές αδυναμίες, και η γυναίκα του Όλγα γεννημένη στην προεπαναστατική Ρωσία. Η Βούλα κι ο Μπάμπης, αντρόγυνο που εναλλάσσει τα χαϊδολογήματα με τα μαλλιοτραβήγματα. Η Μαρία, γυναίκα ναυτικού που τη βασανίζει η μοναξιά της. Η Ντόρα, νέα γυναίκα ανύπαντρη που όμως δεν ξέρει τι θα πει μοναξιά. Στους παραπάνω ένοικους θα προστεθεί αργότερα και ο Στράτος, υδραυλικός στο επάγγελμα, που θα σηκώσει τρικυμία στο αισθηματικό τέλμα της μικρής "αυλικής" κοινωνίας.
Σχόλια του συγγραφέα
Ο Ι.Καμπανέλλης, στο Σημείωμα για την παράσταση στο Θέατρο Τέχνης «Κάρολος Κουν» (1957-58), λέει τα εξής:
Ελληνικές Θεατρικές Παραστάσεις
Κατάλογος ελληνικών θεατρικών αναπαραστάσεων του έργου "Η αυλή των θαυμάτων"
Βιβλιογραφία
Αυλή των Θαυμάτων
Philips
Η Koninklijke Philips Electronics N.V. (Philips) είναι Ολλανδική βιομηχανία ηλεκτρονικών με έδρα το Αϊντχόφεν και το Άμστερνταμ. Η ελληνική θυγατρική της εταιρία είναι η Philips Ελλάς.
Το 1982 εφηύρε το CD και το παρουσίασε μαζί με την Sony, ενώ δική της επινόηση υπήρξε και το κασετόφωνο μαζί με την αντίστοιχη κασέτα την δεκαετία του 1960.
Δραστηριότητες
thumb|right|[[Τηλεόραση LCD της Philips]] Οι δραστηριότητες τις εταιρίας είναι σήμερα σε δύο τομείς:
Εξωτερικοί σύνδεσμοι
Κατηγορία:Επιχειρήσεις της Ολλανδίας Κατηγορία:Βιομηχανίες
Νόελ Ρέντινγκ
Ο Νόελ Ρέντινγκ (αγγλ. Noel Redding, 25 Δεκεμβρίου 1945 - 11 Μαΐου 2003) ήταν Άγγλος μπασίστας και κιθαρίστας, γνωστός ως μέλος του ροκ συγκροτήματος The Jimi Hendrix Experience.
Βιογραφία
Ο Ρέντινγκ γεννήθηκε στο Φόλκστοουν του Κεντ το 1945. Στα εννέα του χρόνια, ξεκίνησε να παίζει βιολί, ενώ στη συνέχεια έμαθε να παίζει κιθάρα και μαντολίνο. Το πρώτο του συγκρότημα ήταν οι The Strangers, τους οποίους σχημάτισε σε ηλικία 15 ετών. Ακολούθησαν οι The Lonely Ones το 1961, με τον Πιτ Κίρτσερ στα τύμπανα, μετέπειτα ντράμερ των Status Quo, ενώ ο Ρέντινγκ είχε αναλάβει την κιθάρα του συγκροτήματος. Μετά την ηχογράφηση ενός ΕΡ, οι Lonely Ones διαλύθηκαν το 1963 και επανενώθηκαν τον Σεπτέμβριο του 1964, με τον Ρέντινγκ να αποχωρεί έναν χρόνο αργότερα για να ενταχθεί στο επόμενο του συγκρότημα, τους The Loving Kind το Νοέμβριο του 1965, με τον Κίρτσερ στα τύμπανα, τον Τζιμ Λέβερτον στο μπάσο και τον Ντέρεκ Νάιτ στα φωνητικά.
Το 1968, σχημάτισε τους Fat Matress μαζί με τον τραγουδιστή Νιλ Λάντον, τον μπασίστα Τζιμ Λέβερτον και το ντράμερ Έρικ Ντίλον. Τον Αύγουστο του 1969, κυκλοφόρησαν το ομώνυμο άλμπουμ τους, ενώ κάποιες από τις συνθέσεις του Ρέντινγκ συμπεριλήφθηκαν στο δεύτερο τους άλμπουμ, παρά την αποχώρηση του πριν τις ηχογραφήσεις του δίσκου.
Στις αρχές του 1970, ο Ρέντινγκ επέστρεψε στους επανενωμένους Experience, αλλά αποχώρησε και πάλι πριν ηχογραφήσουν, ενώ ο θάνατος του Χέντριξ διέλυσε οριστικά το συγκρότημα. Το ίδιο διάστημα σχημάτισε τους Road, κυκλοφορώντας το ομώνυμο άλμπουμ τους το 1972.
Εκείνη την χρονιά μετακόμισε στην Ιρλανδία και δημιούργησε τους The Noel Redding Band με τον Έρικ Μπελ των Thin Lizzy και τον Ντέιβ Κλαρκ, με τον οποίο μοιραζόταν τα φωνητικά. Το συγκρότημα περιόδευσε και στις δύο πλευρές του Ατλαντικού και κυκλοφόρησε τους δίσκους "Clonakilty Cowboys" το 1975 και "Blowin' " το 1976, ενώ είκοσι χρόνια αργότερα εκδόθηκε η κυκλοφορία "The Missing Album" με ανέκδοτες ηχογραφήσεις.
Το 1974, ο Ρέντινγκ αναγκάστηκε να παραδώσει τα δικαιώματα του από πωλήσεις δίσκων των Experience, λαμβάνοντας ως αντίτιμο 100.000 δολάρια.
Στις επόμενες δεκαετίες περιόδευε και ηχογραφούσε σποραδικά. To 1993 συμμετείχε στους Phish, ενώ σχημάτισε τους Shut Up Frank με τους Ντέιβ Κλαρκ, Μικ Έιβορι και Ντέιβ Ρόουμπερι. Από το 1997 μέχρι το 2001 συμμετείχε στους 3:05 AM του Κιθ Ντίον, ηχογραφώντας τέσσερα άλμπουμ και περιοδεύοντας εκτενώς μαζί τους.
Στις 11 Μαΐου 2003, ο Ρέντινγκ βρέθηκε νεκρός στο σπίτι στο Κλονακίλτι από αιμορραγία των κιρσών του οισοφάγου σε αντίδραση στην κίρρωση του ήπατος.
Την επόμενη χρονιά, η δισκογραφική εταιρεία "Experience Hendrix" κυκλοφόρησε την συλλογή "The Experience Sessions" με ακυκλοφόρητα τραγούδια που είχε συνθέσει ο Ρέντινγκ, όπως και τα προαναφερθέντα "Little Miss Strange" και "She's So Fine", όπως και μία ζωντανή εκτέλεση του "Red House" με τον Ρέντινγκ στην ρυθμική κιθάρα.
Δισκογραφία
{|width="75%" align="center"|
Πηγές
Κατηγορία:Μπασίστες Κατηγορία:Βρετανοί κιθαρίστες Κατηγορία:Άγγλοι μουσικοί Κατηγορία:Ροκ μουσικοί
Διοικητική διαίρεση νομού Καρδίτσας (πρόγραμμα Καποδίστριας)
Νομός Καρδίτσας  [ 129.541 ]
Δήμος Καρδίτσας
Ο δήμος Καρδίτσας είχε (πραγματικό) πληθυσμό 37.768 κατοίκους. Στον δήμο περιλαμβάνονταν:
Δήμος Άρνης
Ο δήμος Άρνης είχε (πραγματικό) πληθυσμό 3.299 κατοίκους. Στον δήμο περιλαμβάνονταν:
Δήμος Αχελώου
Ο δήμος Αχελώου είχε (πραγματικό) πληθυσμό 1.690 κατοίκους. Στον δήμο περιλαμβάνονταν:
Δήμος Ιθώμης--
Ο δήμος Ιθώμης είχε (πραγματικό) πληθυσμό 3.140 κατοίκους. Στον δήμο περιλαμβάνονταν:
Δήμος Ιτάμου
Ο δήμος Ιτάμου είχε (πραγματικό) πληθυσμό 4.726 κατοίκους. Στον δήμο περιλαμβάνονταν:
Δήμος Κάμπου
Ο δήμος Κάμπου είχε (πραγματικό) πληθυσμό 5.469 κατοίκους. Στον δήμο περιλαμβάνονταν:
Δήμος Μενελαΐδας
Ο δήμος Μενελαΐδας είχε (πραγματικό) πληθυσμό 2.701 κατοίκους. Στον δήμο περιλαμβάνονταν:
Δήμος Μητρόπολης
Ο δήμος Μητρόπολης είχε (πραγματικό) πληθυσμό 4.759 κατοίκους. Στον δήμο περιλαμβάνονταν:
Δήμος Μουζακίου
Ο δήμος Μουζακίου είχε (πραγματικό) πληθυσμό 10.148 κατοίκους. Στον δήμο περιλαμβάνονταν:
Δήμος Νεβρόπολης Αγράφων
Ο δήμος Νεβρόπολης Αγράφων είχε (πραγματικό) πληθυσμό 3.601 κατοίκους. Στον δήμο περιλαμβάνονταν:
Δήμος Παλαμά
Ο δήμος Παλαμά είχε (πραγματικό) πληθυσμό 10.050 κατοίκους. Στον δήμο περιλαμβάνονταν:
Δήμος Παμίσου
Ο δήμος Παμίσου είχε (πραγματικό) πληθυσμό 4.622 κατοίκους. Στον δήμο περιλαμβάνονταν:
Δήμος Πλαστήρα
Ο δήμος Πλαστήρα είχε (πραγματικό) πληθυσμό 3.791 κατοίκους. Στον δήμο περιλαμβάνονταν:
Δήμος Ρεντίνας
Ο δήμος Ρεντίνας είχε (πραγματικό) πληθυσμό 756 κατοίκους. Στον δήμο περιλαμβάνονταν:
Δήμος Σελλάνων
Ο δήμος Σελλάνων είχε (πραγματικό) πληθυσμό 5.051 κατοίκους. Στον δήμο περιλαμβάνονταν:
Δήμος Σοφάδων
Ο δήμος Σοφάδων είχε (πραγματικό) πληθυσμό 12.215 κατοίκους. Στον δήμο περιλαμβάνονταν:
Δήμος Ταμασίου
Ο δήμος Ταμασίου είχε (πραγματικό) πληθυσμό 4.072 κατοίκους. Στον δήμο περιλαμβάνονταν:
Δήμος Φύλλου
Ο δήμος Φύλλου είχε (πραγματικό) πληθυσμό 4.043 κατοίκους. Στον δήμο περιλαμβάνονταν:
Κοινότητα Αθαμάνων
Η κοινότητα Αθαμάνων είχε (πραγματικό) πληθυσμό 1.767 κατοίκους και περιλάμβανε:
Κατηγορία:Νομός Καρδίτσας Καρδιτσας
Αβιγαία
Η Αβιγαία ή Αβιγάιλ (, Avigayil) ήταν πρόσωπο της Βίβλου. Στην αρχή αναφέρεται ως σύζυγος του Νάβαλ του Κορμηλίτη. Την εποχή που ο Δαυίδ καταδιωκόμενος από τον Σαούλ βρισκόταν με τους οπαδούς του στην έρημο και σχεδίαζε να επιτεθεί κατά του Νάβαλ, επειδή δεν του έδινε τρόφιμα, η σύζυγος του τελευταίου χαρακτηριζόμενη ως σώφρων έτρεξε να τον προϋπαντήσει και κατάφερε και τον έπεισε να υποχωρήσει. Ο Δαυίδ γοητευμένος από την ομορφιά της, κατά την συνάντησή του με αυτήν, την έλαβε αργότερα ως σύζυγο μετά τον θάνατο του Νάβαλ.
Εξωτερικοί σύνδεσμοι
Κατηγορία:Πρόσωπα της Παλαιάς Διαθήκης
Ρεφάτ Τσουμπάροφ
Ο Ρεφάτ Αμπντουραχμάνοβιτς Τσουμπάροφ (κριμαϊκά ταταρικά: Refat Abdurahman oğlu Çubarov, Рефат Абдурахман огълу Чубаров, ουκρανικά: Рефат Абдурахманович Чубаров‎) είναι ουκρανικό πολιτικό και δημόσιο πρόσωπο, και ηγέτης του εθνικού κινήματος των Τατάρων της Κριμαίας στην Ουκρανία και σε όλο τον κόσμο.
Βιογραφία
Ο Τσουμπάροφ γεννήθηκε στις 22 Σεπτεμβρίου του 1957 στη Σαμαρκάνδη της ΣΣΔ του Ουζμπεκιστάν στην οικογένεια του Αμπντουραμάν Σεϊτασάν ογλού Τσουμπάροφ (1931-2014), ο οποίος εκτοπίστηκε το 1944 από τις Σοβιετικές αρχές από το χωριό Άι Σενέζ (σημερινό Μιζρίτσια στον Δήμο Σουντάκ). Το 1968 επετράπη στην οικογένεια του Τσουμπάροφ να επιστρέψει, αλλά όχι στην Νότια Ακτή της Κριμαίας και έτσι η οικογένεια εγκαταστάθηκε στο Πριβίλνε (Επαρχία Κρασνοπερεκόπσκ).
Το 1983 ο Τσουμπάροφ αποφοίτησε από το Κρατικό Ινστιτούτο Ιστορικών Αρχείων της Μόσχας. Μετά την αποφοίτηση και μέχρι το Σεπτέμβριο του 1990 εργάστηκε στα Κεντρικά Κρατικά Αρχεία της Οκωβριανής Επανάστασης και Σοσιαλιστικής Κατασκευής της Λετονικής ΣΣΔ στη Ρίγα. Το 1989-91 ο Τσουμπάροφ ήταν περιφερειακός εκπρόσωπος στο δημοτικό συμβούλιο της Ρίγας (στη φράξια του Λαϊκού Μετώπου της Λετονίας).
Από το Νοέμβριο του 2013 διετέλεσε πρόεδρος της Μετζλίς των Τατάρων της Κριμαίας. Διετέλεσε Αναπληρωτής Πρόεδρος του Ανώτατου Συμβουλίου της Κριμαίας από το 1995 έως το 1998 και ως Λαϊκός Αντιπρόσωπος της Ουκρανίας από το 1998 έως το 2007. Επίσης έχει υπηρετήσει ως Πρόεδρος του Παγκόσμιου Κογκρέσου των Τατάρων της Κριμαίας από το 2009. Το 2014 αποκάλεσε το Κριμαϊκό δημοψήφισμα ως τσίρκο και, επίσης, είπε ότι είναι μια τραγωδία, μια παράνομη κυβέρνηση με ένοπλες δυνάμεις από μια άλλη χώρα. Στον απόηχο του δημοψηφίσματος η Ρωσία προσάρτησε την Κριμαία στις 18 Μαρτίου 2014.
Από τις 15 Μαΐου 2015 ο Τσουμπάροφ είναι μέλος του Ουκρανικού Κοινοβουλίου για το Μπλοκ του Πέτρο Ποροσένκο. Είχε τοποθετηθεί στην θέση 71 στον εκλογικό κατάλογο του κόμματος κατά τις Ουκρανικές βουλευτικές εκλογές του 2014.
Τον Νοέμβριο του 2015 η Ρωσία προσπάθησε ανεπιτυχώς να τοποθετήσει τον Τσουμπάροφ στην λίστα αναζήτησης της Ιντερπόλ, μετά από ουκρανικό ερώτημα να μην αποδεχτεί αυτό το αίτημα. Η Ρωσία κατηγόρησε τον Τσουμπάροφ ότι καλεί για την απόσχιση της Κριμαίας από τη Ρωσία.
Η Μετζλίς των Τατάρων της Κριμαίας χαρακτηρίστηκε ως "εξτρεμιστική οργάνωση" και, στη συνέχεια, απαγορεύτηκε από το Ανώτατο Δικαστήριο της Κριμαίας στις 26 Απριλίου του 2016.
Παραπομπές
Κατηγορία:Κριμαίοι Τάταροι πολιτικοί
Guthrie test
Το Guthrie test είναι ένα βιοχημικό ερευνητικό τεστ (αγγλ. screening test) το οποίο διενεργείται σε όλα τα νεογνά, για τη διάγνωση διάφορων ασθενειών. Εφευρέθηκε από τον Αμερικανό ιατρό Ρόμπερτ Γκάθρι (Robert Guthrie) το 1962 και από τα τέλη της δεκαετίας του '60 χρησιμοποιείται ευρέως σε όλες τις χώρες του δυτικού κόσμου.
Η μέθοδος λήψης γίνεται ως εξης: διαποτίζεται μια κάρτα από προσροφητικό χαρτί με μια σταγόνα αίματος από το νεογνό, η οποία λαμβάνεται με σκαριφισμό της πτέρνας του. Το δείγμα αίματος πρέπει να λαμβάνεται αφού έχει εγκατασταθεί η φυσιολογική διατροφή του παιδιού, συνήθως την 5η με 9η ημέρα ζωής κατά την έξοδό του από το μαιευτήριο. Είναι απαραίτητο επίσης η σταγόνα του αίματος να διαπερνά όλο το πάχος του χαρτιού. Η κάρτα αυτή αποστέλλεται στη συνέχεια σε ειδικά κέντρα (στην Ελλάδα το αντίστοιχο κέντρο βρίσκεται στην Αθήνα) όπου και γίνεται ο έλεγχος. Στην Ελλάδα οι νόσοι που ελέγχονται με το Guthrie test είναι η φαινυλκετονουρία, ο υποθυρεοειδισμός, η γαλακτοζαιμία και η ανεπάρκεια G6PD.
Κατηγορία:Ιατρικές εργαστηριακές εξετάσεις Κατηγορία:Βιοχημεία Κατηγορία:Νεογνολογία
Κάμπος Φωκίδας
Ο Κάμπος είναι ορεινό χωριό της Δωρίδας στην Περιφερειακή Ενότητα Φωκίδα ς σε υψόμετρο 630 μέτρα.
Αξιοθέατα
Στο πλάτωμα ενός λόφου, ανάμεσα στον Κάμπο και Παλαιόμυλο, είναι κτισμένο το ξωκλήσι του Αγίου Νικολάου. Γύρω του βρέθηκαν υπολείμματα αρχαίου οικοδομήματος, από το οποίο έχει χρησιμοποιηθεί υλικό για την ανοικοδόμηση του ίδιου του ναού. Σύμφωνα με μια άποψη θεωρείται ότι εκεί ήταν η αρχαία Ποτιδάνεια των Αποδοτών. Προς τα νότια του χωριού εκτείνεται η τοποθεσία «Μνήματα», που οφείλει την ονομασία της στην ύπαρξη πολλών τάφων. Η Ι΄ Εφορεία Κλασικών Αρχαιοτήτων Δελφών, μετά από ανασκαφές που έκανε, αποκάλυψε επιβλητικούς μακεδονικούς τάφους του 4ου και 3ου αιώνα π.Χ. των οποίων τα ευρήματα (κεραμικά, αγωγοί μεταφοράς νερού κλπ) εκτίθενται στο Αρχαιολογικό Μουσείο Δελφών. Σύμφωνα με άλλη άποψη πιθανότερη θεωρείται η εκδοχή πως στην ευρύτερη αυτή περιοχή βρισκόταν η αρχαία πόλη Απολλωνία.